साझा अध्यापक मोर्चा ने किया सेमिनारों का बहिष्कार
सांझाअध्यापक मोर्चा ब्लाक खन्ना ने मंगलवार को बैठक करके सेमिनारों के बहिष्कार का फैसला लिया। अध्यापकों ने कहा कि एक तो वार्षिक परीक्षा सिर पर है। बाद में पेपर चेक करके नतीजे भी तैयार करने हैं। साथ ही नए दाखिले को लेकर भी अध्यापकों पर बोझ है। ऐसे में पंजाब भर में प्राइमरी अध्यापकों को तीन दिवसीय सेमिनार लगाने का नादरशाही फरमान सुनाया गया है। इसे वे किसी कीमत पर स्वीकार नहीं करेंगे। इस अवसर पर हरबंस सिंह, गुरप्रीत सिंह, दर्शन सिंह, रणजोध सिंह, जतिंदरपाल सिंह, इंद्रजीत सिंगला, अमनदीप घलोटी, कर्म सिंह भट्टी, कुलविंदर सिंह, गुरमीत सिंह भी मौजूद थे।
hin_Deva hin_Deva